ועדת העבודה, הרווחה והבריאות, כנסת 18, פרוטוקול מספר 202, 2010-01-25 13:00

אורלי לוי אבקסיס: שלום לכולם אני מתכבדת לפתוח את ישיבת העבודה, הרווחה והבריאות בנושא:

אורלי לוי אבקסיס: תקנות הביטוח הלאומי (בנות בשירות לאומי בהתנדבות) (תיקון), התש"ע-2010.

אורלי לוי אבקסיס: נשמע את הדברים משרי בכר.

שרי בכר: החלטת ממשלה 45 שהעבירה את הסמכויות בכל הנוגע לשרות האזרחי והלאומי מראש הממשלה לשר המדע והטכנולוגיה.

שרי בכר: בין יתר הדברים שפורטו בהחלטה, נתבקש שר הרווחה לתקן את תקנות בנות בשירות לאומי של ביטוח לאומי, ולהעביר שם את הסמכויות לידי שר המדע והטכנולוגיה בכל מקום שהסמכויות היו בידי ראש הממשלה.

שרי בכר: כמו כן, בנוסף, בישיבת מועצת המוסד, נתבקשנו להחיל את התקנות גם על בנים.

שרי בכר: אני רק רוצה לציין שבפועל התקנות מוחלות על בנים סעיף 238 לחוק הביטוח הלאומי, הסעיף המסמיך של התקנות מחיל את התקנות גם על בנים וגם על בנות, כך שבפועל כבר התקנות מוחלות על בנים.

שרי בכר: הדבר נעשה רק על מנת להבהיר שאכן התקנות מוחלות גם על בנים בשירות לאומי.

אורלי לוי אבקסיס: למען הסר ספק.

שרי בכר: למען הסר ספק, בהחלט.

אורלי לוי אבקסיס: נשמע גם ממשרד המדע והטכנולוגיה – הכל מסודר, אין בעיות, זה בסך הכל משהו מאוד פורמלי של להעביר, אז נקרא את התקנות ונאשר אותן.

זיו מגור: בתוקף סמכותי לפי סעיפים 238 ו-400 לחוק הביטוח הלאומי (נוסח משולב), התשנ"ה-1995, (להלן החוק), לאחר התייעצות עם מועצת המוסד לביטוח לפי סעיף 12 לחוק, ובאישור ועדת העבודה, הרווחה והבריאות של הכנסת, אני מתקין תקנות אלה: החלפת מונחים 1.

זיו מגור: בכל מקום בתקנות הביטוח הלאומי (בנות בשירות לאומי בהתנדבות) התשס"ב- -2002, (להלן התקנות העיקריות) שבו נאמר "ראש הממשלה", יבוא במקומו "שר המדע והטכנולוגיה".

זיו מגור: ובכל מקום בתקנות העיקריות שבו נאמר "משרד ראש הממשלה", יבוא במקומו "משרד המדע והטכנולוגיה", ושינויי הצורה הדקדוקיים המחוייבים יעשו לפי זה.

זיו מגור: הוספת תקנה – 12א אחרי תקנה 12 לתקנות העיקריות יבוא: - "תחולה – 12א תקנות אלה יחולו גם על בנים המתנדבים בשרות הלאומי בשינויים המחוייבים, כאמור בפיסקה 3(ב)(2) להגדרת ילד שבסעיף 238 לחוק".

אורלי לוי אבקסיס: אנחנו ניגשים להצבעה.

אורלי לוי אבקסיס: מי בעד, מי נגד.

אורלי לוי אבקסיס: הצבעה בעד – רוב נגד – אין נמנעים – אין תקנות הביטוח הלאומי (בנות בשירות לאומי בהתנדבות)(תיקון), התש"ע-2010 נתקבלו.

אורלי לוי אבקסיס: ההצבעה התקבלה פה אחד.

אורלי לוי אבקסיס: אנחנו מאשרים.

אורלי לוי אבקסיס: תודה.

אורלי לוי אבקסיס: הישיבה נעולה.